Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 781/11/8803	Košice II, 26.3.2015
EEČ : 2-64-85-2015

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa  Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 4.4.2012, spisová značka 4 Pv 781/11/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako konateľ spol. XXXXX IČO: XXXXX v XXXXX na ul. XXXXX na Daňovom úrade XXXXX XXXXX podal daňové priznania k dani z pridanej hodnoty (ďalej len „DPH) za zdaňovacie obdobia IV. štvrťrok 2009, I. štvrťrok 2010, II: štvrťrok 2010, II. štvrťrok 2010, III. štvrťrok 2010, v ktorých priznal vlastnú daňovú povinnosť spolu vo výške 56.065,56 €, ktorú však doposiaľ neuhradil a taktiež na Daňovom úrade XXXXX podal hlásenie o vyúčtovaní dane a úhrne zo závislej činnosti za zdaňovacie obdobie roku 2008 a 2009, pričom daň z príjmu fyzických osôb za rok 2008 vo výške 824,86,- € a za rok 2009 vo výške 4.882,43,- € neuhradil, napriek tomu že mal dostatok finančných prostriedkov na ich úhradu, čím štátnemu rozpočtu Slovenskej republiky zastúpenému Daňovým úradom XXXXX, so sídlom XXXXX, ul. XXXXX spôsobil celkovú škodu 59.765,56,- €.
Uznesením prokurátora Okresnej prokuratúry XXXXX XXXXX zo dňa 4.4.2012, spisová značka 4 Pv 781/11/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora Okresnej prokuratúry XXXXX XXXXX sp. zn. 4 Pv 781/11/8803 zo dňa 04. 04. 2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX pre prečin nevyplatenia dane a poistného podľa § 278 ods. 1, ods. 2 Trestného zákona na tom skutkovom základe,

že

	ako konateľ spol. XXXXX so sídlom XXXXX, ul. XXXXX IČO: XXXXX v XXXXX na ul. XXXXX na Daňovom úrade XXXXX XXXXX podal daňové priznania k dani z pridanej hodnoty (ďalej len „DPH“) za zdaňovacie obdobia IV. štvrťrok 2009, I. štvrťrok 2010, II. štvrťrok 2010, III. štvrťrok 2010, v ktorých priznal vlastnú daňovú povinnosť spolu vo výške 56.065,56 €, ktorú však doposiaľ neuhradil a taktiež na Daňovom úrade XXXXX podal hlásenie o vyúčtovaní dane a úhrne zo závislej činnosti za zdaňovacie obdobie roku 2008 a 2009, pričom daň z príjmu fyzických osôb za rok 2008 vo výške 824,86 € a za rok 2009 vo výške 4.882,43 € neuhradil napriek tomu, že mal dostatok finančných prostriedkov na ich úhradu, čím štátnemu rozpočtu Slovenskej republiky zastúpeného Daňovým úradom XXXXX so sídlom XXXXX, ul. XXXXX spôsobil celkovú škodu  59.765,56 €.

- 2 -

	Podľa § 216 ods. 2 Trestného poriadku bola obvinenému určená skúšobná doba v trvaní 18 mesiacov a ktorá začala plynúť právoplatnosťou rozhodnutia zo dňa 17. 04. 2012.

	Podľa § 216 ods. 3 Trestného poriadku bola obvinenému uložená povinnosť uhradiť v priebehu skúšobnej doby škodu vo výške 59.765,56 €.

	Zo správy Obvodného úradu XXXXX, Odbor všeobecnej správy, ako aj z odpisu z  registra trestov som zistil, že obvinený sa v skúšobnej dobe od 17. 04. 2012 do 17. 10. 2013 nedopustil žiadneho trestného činu, resp. priestupku.

	Zo správy okresného riaditeľstvo PZ, Odbor dopravnej inšpekcie XXXXX vyplýva, že obvinený od 17. 04. 2012 do 17. 10. 2013 nemá v evidenčnej karte vodiča žiadny záznam.

	Zo správy Daňového úradu XXXXX zo dňa 25. 11. 2014 je zrejmé, že obvinený uhradil spôsobenú škodu v plnej výške.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Vzhľadom na to, že obv. XXXXX splnil podmienky uvedené v § 216 ods. 1 písm. a/, b/, c/ Trestného poriadku, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor